Hortobágy Község Önkormányzatának    		                             12. sz. napirend
Polgármesterétől
________________________________________________________________
E L Ő T E R J E S Z T É S
(a képviselő-testület 2026. szeptember 29-i rendkívüli, nyilvános ülésére)

Tárgy: A Magyar Falu Program keretében, a Ravatalozó épületének belső felújítása – a beszerzési eljárás ismételt kiírása

Tisztelt Képviselő-testület!

A Magyar Falu Programban Hortobágy Község Önkormányzata sikeresen pályázott az Önkormányzati tulajdonú ingatlanok fejlesztése, önkormányzati feladatellátáshoz kapcsolódó beszerzések-2025 című, MFP-ÖTIFB/2025 kódszámú pályázati kiírásra. A támogatói okiratot 2025. október 13-i dátummal állította ki a Támogató képviseletében és nevében eljáró Magyar Államkincstár. A támogatás összege 5 999 100 forint. 
A projekt keretében a Hortobágy Község Önkormányzata tulajdonában álló ravatalozó épület belső felújítása valósul meg. Ezáltal a kegyeleti hely a búcsúztató szertartásokhoz korszerűbb és méltóbb környeztet tud biztosítani. A belső korszerűsítés során a az épület belső tereinek átrendezése, burkolatok és a falfelületek újítása valósul meg, továbbá az elektromos és vízvezeték hálózatot is kicseréljük. 
A terveken és a műszaki leírásban szereplő anyagok javaslatként szerepelnek, kiváltani csak azzal egyenértékű vagy jobb műszaki paraméterű építési termékekkel lehet!
Az önkormányzat beszerzési szabályzata alapján, mivel a becsült érték a nettó 1 m Ft-ot meghaladja, de a közbeszerzési értékhatárt (nettó 60 m Ft) nem éri el, a beszerzési eljárás legalább 3 árajánlat bekérésével lebonyolítható. Az önkormányzat megvizsgálta az egybeszámítási kötelezettségét is. 2026. évben a Versenyképes Járások Program I. ütemében kiírásra került az Égerházi Galéria belső felújítása, viszont a két beruházás együttesen sem éri el a közbeszerzési értékhatárt, így ez az eljárás sem közbeszerzés köteles. Az ajánlattételre felkért cégek egymástól és az ajánlatkérőtől függetlenek, tevékenységi körükbe az elvégzendő feladatok beletartoznak.

Kérem a Tisztelt Képviselő-testületet, hogy az előterjesztést megtárgyalni és a határozati javaslatról dönteni szíveskedjen.

Mellékletek:
· 1. számú melléklet Ajánlatkérés
· 2. számú melléklet Kiviteli tervdokumentáció árazandó költségvetéssel
· 3. számú melléklet Kivitelezési szerződés tervezet



I. HATÁROZATI JAVASLAT
Hortobágy Község Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 13. § (1) bekezdésének. 1. pontjában biztosított feladatkörében, valamint a 107. §-ában biztosított jogkörében eljárva a Magyar Falu Program keretében, ravatalozó épületének belső felújításával kapcsolatban
1. a Képviselő-testület elfogadja a kiviteli tervdokumentációt és a kivitelezési szerződés tervezetet;
2. ajánlattételre az alábbi cégeket javasolja:
a. „ANNA 95” Építő és Kereskedelmi Bt. (székhely: 4242 Hajdúhadház, Vadas u. 11., adószám: 22865168-2-09, e-mail: anna95bt@gmail.com )
b. DRYVIT PROFI Építőipari Szolgáltató Kereskedelmi Kft. (székhely: 4030 Debrecen, Karabély u. 3., adószám: 24880521-2-09, e-mail: info@dryvitprofi.hu )
c. MASTER-FEST Szolgáltató és Kereskedelmi Kft. (székhely: 4030 Debrecen, Szilva u. 42., adószám: 14377248-2-09, e-mail: masterfest.kft@gmail.com )
d. BALMAZBURK Kft. (székhely: 4060 Balmazújváros, Kossuth u. 76., adószám: 26289328-2-09, e-mail: balmazburk@freemail.hu )
e. Dark-Green Building Kft. (székhely: 4251 Hajdúsámson-Martinka, Debreceni út 30., adószám: 32493331-2-09, e-mail: dark.green.building@gmail.com )
f. KI-THERM Kft. (székhely: 4060 Balmazújváros, Iskola köz 21., adószám: 12719877-2-09, e-mail: kitherm@t-online.hu )
3. felhatalmazza a polgármestert, hogy a beszerzési eljárást lefolytassa.


Határidő: azonnal
Felelős: Jakab Ádám András polgármester
                                                                                                           


Hortobágy, 2026. szeptember 25.

	Jakab Ádám András
	polgármester

Az előterjesztést törvényességi szempontból ellenőrizte: 


	Dr. Széles Tamás
	kirendeltség-vezető
